**Eino Leino**, nado en Paltamo o 6 de xullo de 1878 e finado en Tuusula o 10 de xaneiro de 1926 foi un poeta e xornalista finlandés, considerado un dos pioneiros da poesía finesa. Os seus poemas combinas a modernidade con elementos do folclore finés. O estilo de gran parte da súa obra é similar ao *Kalevala* e a cancións tradicionais. A natureza, o amor e a desesperación son temas frecuentes na súa obra.

Traxectoria
-----------

### Primeiros anos

Eino Leino naceu como **Armas Einar Leopold Lönnbohm** en Paltamo, sétimo e máis novo fillo dunha familia de dez nenos. O pai de Leino cambiara o seu apelido de *Mustonen* a *Lönnbohm* para avanzar na súa carreira. Kasimir Leino, irmán de Eino foi unha importante figura da cultura finlandesa, como poeta, crítico e director teatral. Eino e Kasimir Leino fundaron un xornal literario xuntos en 1898.

Leino publicou o seu primeiro poema aos doce anos, e aos 18 unha colección de poemas, *Maaliskuun lauluja*.

Os pais de Leino faleceron mentres el estaba aínda na escola. Comezou a súa educación en Kajaani e continuouna en Oulu e Hämeenlinna onde foi acollido por uns parentes. Leino graduouse na Escola de Gramática de Hämeenlinna e comezou na universidade en Helsinqui.

### Carreira literaria

No principio da súa carreira Eino Leino foi moi adorado e eloxiado polos críticos. Uniuse aos círculos literarios e xornalistas e fíxose membro dos Mozos Fineses. Entre os seus amigos estaban o artista Pekka Halonen e Otto Manninen, que gañou fama como poeta e tradutor.

Trala Guerra Civil Finlandesa, a fe idealista de Leino na unidade nacional colapsou e a súa influencia como xornalista e polemista debilitouse. Garantíuselle unha pensión estatal como escritor en 1918 aos corenta anos. Aínda que publicou prolificamente, tivo problemas financeiros e a súa saúde deteriorouse. "A vida é sempre unha loita coas forzas eternas", escribiu Leino nunca carta de 1925 ao seu amigo Bertel Gripenberg.

Leino publicou máis de setenta libros de poemas e contos. Os máis famosos foron as dúas coleccións de poemas *Helkavirsiä* (1903 e 1916), en que emprega extensamente a mitoloxía e o folclore fineses.

Ademais de escribir poesía, Eino Leino escribiu en xornais sobre teatro e cultura en xeral, e traduciu obras de importantes escritores como Runeberg e Goethe. Fixo a primeira tradución da *Divina Comedia* de Dante ao finés.

Leino casou tres veces e tivo unha filla, Helka. Morreu en 1926 aos 47 anos e foi enterrado no cemiterio Hietaniemi de Helsinqui.

A biografía máis detallada de Leino foi escrita na década de 1930 pola súa amante e colega L. Onerva. Na dramática historia, Onerva tamén escribe sobre a súa propia vida.

Estilo literario e importancia
------------------------------

Leino é recoñecido como o primeiro e máis importante formador do romanticismo nacional na literatura finlandesa. Realmente, Leino cuñou a expresión *neorromanticismo nacional* para caracterizar as obras de mozos finlandeses con talento como o compositor Jean Sibelius, o pintor Akseli Gallen-Kallela e o arquitecto Eliel Saarinen.

O estilo de Leino desenvolveuse durante os 35 anos da súa carrira. Nos seus primeiro traballos, incluída a célebre colección *Helkavirsiä* (1903), é visible a influencia do épico *Kalevala*.

Na metade da súa carreira, Leino traduciu os clásicos da literatura mundial ao finés. Na mesma época escribiu a súa propia obra en varios xéneros: poesía, teatro, ensaios, críticas e outras pezas de xornalismo. A súa obra abrangue un amplo rango emoconal, dende o amor profundo ata á misantropía e a crítica mordaz.

Nos seus últimos anos, logo de problemas na súa vida persoal, Leino volveu aos temas nacionais románticos da súa mocidade.

Notas
-----

1. 1 2 3 4 5  Nevala, Maria-Liisa. "Leino, Eino (1878–1926)". *Kansallisbiografia – The National Biography of Finland*. Biografiakeskus, Suomalaisen Kirjallisuuden Seura. Consultado o 16 de xaneiro de 2016.
2. 1 2 3 4  Liukkonen, Petri. "Eino Leino". *Books and Writers* (kirjasto.sci.fi). Finland: Kuusankoski Public Library. Arquivado dende o orixinal o 05 de marzo de 2007. Consultado o 15 de xullo de 2019.
3. ↑  "Hietaniemen hautausmaa– merkittäviä vainajia" (PDF). Kirkko Helsingissä. Consultado o 30 de novembro de 2017.
4. 1 2 3 4  Sjöblom, Tomas. "Eight times state prizewinner". *375 humanists*. Universidade de Helsinqui. Consultado o 5 de maio de 2016.
5. ↑  Greene R. et al (eds.): *The Princeton Encyclopedia of Poetry and Poetics*, p. 489. Princeton University Press, 2012. ISBN 9780691154916.

Véxase tamén
------------

|  |  |
| --- | --- |
|  | A Galipedia ten un portal sobre: ***Finlandia*** |

### Ligazóns externas

* Poems by Eino Leino at Runosto.net *(en finés)*
* Eino Leino in 375 humanists 15.03.2015, Faculty of Arts, University of Helsinki

|  |  |
| --- | --- |
| Control de autoridades | 
* Wd: Q360079
* WorldCat
* VIAF: 4946087
* AllMusic: mn0002209460
* BIBSYS: 90132700
* BNF: 120326424
* BRE: 2137805
* DeutscheBio: 118779311
* Discogs: 639945
* EBID: ID
* FAST: 28901
* GEC: 0036860
* GND: 118779311
* Gutenberg: 3927
* IMDb: nm0500467
* IMSLP: ID
* ISNI: 0000 0001 0854 7543
* LCCN: n78093759
* LibraryThing: leinoeino-1
* LibriVox: 443
* MusicBrainz: ID
* NKC: mub2018999726
* NTA: 070006695
* openMLOL: 38211
* SELIBR: 70707
* SNAC: w6wh34bb
* SUDOC: 028503309
* WikiTree: Leino-1

 |